સતત વરસાદના કારણે અમદાવાદમાં રસ્તાઓ ધોવાઈ ગયા છે, કેટલાક વિસ્તારો ગંદકીથી ખદબદી રહ્યા છે, તેવામાં ઘણા દિવસથી ઉઘાડ ન નીકળતા હવે શહેરમાં રોગચાળો ફાટી નીકળે તેવી દહેશત પણ વ્યક્ત કરાઈ રહી છે. અમદાવાદમાં હજુય આગામી 48 કલાક સુધી ભારે વરસાદની આગાહી કરવામાં આવી છે. આખી રાત સતત પડેલો વરસાદ સવારે પણ ચાલુ રહેતા આજે સવારના પીક અવર્સમાં શહેરમાં ટ્રાફિકજામની સ્થિતિ સર્જાય તેવી પૂરી શક્યતા છે.